Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 41/12/4401	Komárno, 6.5.2015
EEČ : 2-30-69-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.9.2012, spisová značka 2 Pv 41/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 7. januára 2012 v čase okolo 07.20 hod. po zasneženej ceste XXXXX medzi obcami XXXXX a XXXXX riadila osobné motorové vozidlo značky Toyota Corolla EČ XXXXX, pričom v dôsledku toho, že rýchlosť svojej jazdy neprispôsobila poveternostným podmienkam, dostala šmyk, následkom ktorého prešla do protismeru, kde sa zrazila s oproti prichádzajúcim osobným motorovým vozidlom zn. Škoda Fabia EČ XXXXX, ktoré riadil XXXXX, v dôsledku nárazu bolo jeho vozidlo odhodené smerom dozadu, kde do neho narazilo osobné motorové vozidlo zn. Toyota Auris, pričom v dôsledku nárazu vodič XXXXX utrpel otras mozgu, pohmoždenie hrudnej steny a zlomeninu 5. až 7. rebra vľavo, uvedené zranenia si podľa znaleckého posudku vyžiadali dobu liečenia a práceneschopnosti v trvaní najmenej 7 týždňov.

Uznesením prokurátora Okresnej prokuratúry XXXXX zo dňa 11.9.2012, spisová značka 2 Pv 41/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
Prokurátorka Okresnej prokuratúry XXXXX dňa 11.9.2012 pod sp. zn. 2 Pv 41/12/4401 - 13 postupom podľa § 216 odsek 1  Trestného poriadku podmienečne zastavila trestné stíhanie vedené voči obvinenej XXXXX pre prečin ublíženia na zdraví podľa § 157 odsek 1, odsek 2 písmeno a) Trestného zákona s poukazom na § 138 písmeno h) Trestného zákona, ktorého sa dopustila na tom skutkovom základe, že 
dňa 7. januára 2012 v čase okolo 07.20 hod. po zasneženej ceste č. XXXXX medzi obcami XXXXX a XXXXX riadila osobné motorové vozidlo značky Toyota Corolla EČ XXXXX, pričom v dôsledku toho, že rýchlosť svojej jazdy neprispôsobila poveternostným podmienkam, dostala šmyk, následkom ktorého prešla do protismeru, kde sa zrazila s oproti prichádzajúcim osobným motorovým vozidlom zn. Škoda Fabia EČ XXXXX ktoré riadil XXXXX, v dôsledku nárazu bolo jeho vozidlo odhodené smerom dozadu, kde do neho narazilo osobné motorové vozidlo zn. Toyota Auris, pričom v dôsledku nárazu vodič XXXXX utrpel otras mozgu, pohmoždenie hrudnej steny a zlomeninu 5. až 7. rebra vľavo, uvedené zranenia si podľa znaleckého posudku vyžiadali dobu liečenia a práceneschopnosti v trvaní najmenej 7 týždňov.

Podľa § 216 odsek 2 Trestného poriadku bola skúšobná doba určená v rozsahu 30 mesiacov.

Uznesenie nadobudlo právoplatnosť 27.9.2012.

Podľa  § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil, inak rozhodne, a to prípadne počas skúšobnej doby,  že sa v trestnom stíhaní pokračuje.

Skúšobná doba podmienečne zastaveného trestného stíhania obvinenej uplynula dňom 27.3.2015.

Na obvinenú boli zabezpečené správy z miesta bydliska, výpis z evidencie priestupkov, ako i odpis z registra trestov a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania viedla riadny život, a preto je možné rozhodnúť o jej osvedčení.

S poukazom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka